El Pessebre Vivent de la Falla Nàquera-Lauri Volpi arreplegarà aliments per al Banc d’Aliments de la Comunitat Valenciana
2025-07-24

Com és tradicional en aquestes dates, la Falla Nàquera-Lauri Volpi de Burjassot convida a tot el municipi a gaudir del seu Pessebre Vivent, integrat pels components infantils de la Comissió burjassotera. Un Pessebre que es podrà visitar i contemplar divendres que ve 16 de desembre a les 20 hores en el Casal de la Falla, en el c/ Lauri Volpi, 24.

El seu Pessebre Vivent està lligat amb la solidaritat, ja que des de la Falla, com en anys anteriors, es col·labora amb el Banc d’Aliments de la Comunitat Valenciana i, per a açò, es demana a cada persona que passe a veure el Pessebre que porte un quilo o un litre d’aliments no peribles que es “canviarà” per l’entrada per a poder veure la representació.

A més, des de la Comissió, recorden que continuen aquesta setmana amb la Campanya de Recollida de Joguets per a la Parròquia Nativitat del municipi i que el mateix dijous i el divendres es poden portar també els joguets al Casal.